[{"text_idx": "#000003", "text": "Ettevo\u0303tja, pane bo\u0308rs enda kasuks to\u0308o\u0308le!"}, {"text_idx": "#000004", "text": "Mis on u\u0308hist ettevo\u0303tetel Apple, Amazon, Facebook, Microsoft, Google? Viis maailma suurimat firmat, mida minu arvates u\u0308hendab ambitsioon kasvada, saavutada arengus uus tase ja muuta maailma (vo\u0303i va\u0308hemalt meie ka\u0308sitlust sellest). See no\u0303uab investeeringuid, need omakorda kapitali."}, {"text_idx": "#000005", "text": "Bo\u0308rside kaudu on ettevo\u0303tjad raha kaasanud juba u\u0308le 400 aasta \u2013 laiemalt ringilt investoritelt kapitali kaasamine ongi olnud bo\u0308rside asutamise eesma\u0308rk. Ettevo\u0303te saab juurde uusi aktsiona\u0308re, kes lisaks rahale saavad panustada ka teadmiste ja ettepanekutega, et ettevo\u0303te veel paremaid tulemusi saavutaks. Vastutasuks saavad need investorid tu\u0308ki ettevo\u0303ttest (aktsiad) ja o\u0303iguse osale kasumist (dividendid)."}, {"text_idx": "#000006", "text": "Loetletud viis ettevo\u0303tet on muidugi hoomamatult suured. Kuid kui vaadata, milline on olnud nende areng alates bo\u0308rsile tulekust, siis na\u0308eme muljetavaldavaid numbreid: 20 aastat tagasi IPO teinud Amazon on ta\u0308naseks turuva\u0308a\u0308rtust kasvatanud u\u0308le 100 000% (jah, sada tuhat protsenti), Microsoft sama palju. Apple\u2019i turuva\u0308a\u0308rtus on kasvanud 65 000%, vastavalt 2004. ja 2012. aastal IPO teinud Google ja Facebook \u201eko\u0303igest\u201c 2 500% ja 430%."}, {"text_idx": "#000008", "text": "Kui nimetada kolm peamist kasutegurit, mis on bo\u0308rsile tulekust, siis on need kapitali kaasamine, ettevo\u0303tte tuntuse, na\u0308htavuse suurendamine ning usaldusva\u0308a\u0308rsuse kasv. Bo\u0308rsil olemine on u\u0308ks paremaid referentse, mis ettevo\u0303ttel olla saab. Avalikult kaubeldava ettevo\u0303tte kohta saab teha kohese ja\u0308relduse, et ettevo\u0303ttel on tegevusajalugu, aruandlus on paigas ja kogu oluline info on avalik. Tallinna bo\u0308rsiettevo\u0303tete juhid on o\u0308elnud, et just bo\u0308rsil olemine on neil aidanud va\u0308listurgudel jala ukse vahele saada. Ra\u0308a\u0308kimata sellest, et avalikult kaubeldav ettevo\u0303te saab koduregioonis oluliselt tuntumaks ehk sisuliselt kaasneb sellega tasuta reklaam. Tundub win-win? Ongi."}, {"text_idx": "#000009", "text": "U\u0308lal toodud ettevo\u0303tete na\u0308ited ra\u0308a\u0308givad globaalse kasuvupotentsiaali ja teenuste skaleeritavuse olulisusest. Kuid tuleme kodule la\u0308hemale: Kaubamaja IPO ka\u0308igus investeeritud 1000 eurot on ta\u0308na va\u0308a\u0308rt 70 000, Merko IPO puhul 22 000 (eeldusel, et ko\u0303ik saadud dividendid on reinvesteeritud). Eelmisel aastal bo\u0308rsile tulnud LHV aktsiahind on ta\u0308naseks to\u0303usnud 65%, Po\u0303hjamaades hoogsalt laieneva Harju Elektri aktsia sel aastal u\u0308le 50%."}, {"text_idx": "#000010", "text": "U\u0308hel sel kevadel toimunud bo\u0308rsi infohommikul ra\u0308a\u0308kis oma bo\u0308rsile tuleku ja bo\u0308rsil olemise kogemusest LHV Group'i juht Madis Toomsalu. Uued bo\u0308rsi infohommikud toimuvad juba o\u0303ige pea!"}, {"text_idx": "#000012", "text": "First North on ehitatud spetsiaalselt va\u0308ikestele ja keskmise suurusega ettevo\u0303tetele, kes on ambitsioonikad ja tahavad kaasata raha, saada bo\u0308rsi kvaliteedima\u0308rki ning olla oma klientide ja koosto\u0308o\u0308partnerite jaoks paremini na\u0308htavad. First North on bo\u0308rsi light-versioon \u2013 ettevo\u0303te on avalikult kaubeldav, aga no\u0303uded on oluliselt leebemad."}, {"text_idx": "#000013", "text": "Tallinna bo\u0308rsil toimuvad infohommikud ja suhtlus ettevo\u0303tjatega kinnitavad, et bo\u0308rsi teenused pakuvad ettevo\u0303tjatele u\u0308ha suuremat huvi. Ka kriisiolukorras on alternatiivsed vo\u0303imalused olulised, sest vana to\u0303de, et ko\u0303iki mune ei tasu u\u0308hes korvis hoida, kehtib ka ettevo\u0303tte rahastuse osas. Oluline on riske hajutada, kuid samal ajal ko\u0303ik ambitsioonikad projektid teoks teha."}, {"text_idx": "#000014", "text": "Meie visioon on, et Nasdaq Tallinna bo\u0308rsil on noteeritud ko\u0303ik ambitsioonikad Eesti ettevo\u0303tted ja investeerivad ko\u0303ik ambitsioonikad Eesti inimesed. Teeme to\u0308o\u0308d selle nimel, et ambitsioonikad ettevo\u0303tted u\u0308les leida ja investoritega kokku viia."}]